కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
కోహ్లీ, రోహిత్‌లానే పంత్.. కానీ ఒక్కటే సమస్య
రిషబ్ పంత్‌ గత కొంతకాలంగా బ్యాటింగ్, కీపింగ్‌లో విఫలమవుతున్నాడు. దానికి కారణం అతనిపై ఒత్తిడి పెరగడమేనని ఐపీఎల్‌లో అతని కోచ్ ప్రవీణ్ ఆమ్రే అభిప్రాయపడ్డాడు.
Samayam Telugu | Updated:
Nov 12, 2019, 02:53PM IST
Indian cricketer Rishabh Pant
భారత కెప్టెన్ విరాట్ కోహ్లీ, ఓపెనర్ రోహిత్ శర్మ తరహాలోనే రిషబ్ పంత్‌కి కూడా మంచి బ్యాటింగ్ టైమింగ్‌ ఉందని మాజీ క్రికెటర్ ప్రవీణ్ ఆమ్రే అభిప్రాయపడ్డాడు. బంగ్లాదేశ్‌తో ఇటీవల ముగిసిన మూడు టీ20ల సిరీస్‌లో రిషబ్ పంత్‌ కేవలం 33 పరుగులు మాత్రమే చేయగలిగాడు. బ్యాట్‌తోనే కాదు.. వికెట్ కీపింగ్‌లోనూ అతను తేలిపోయాడు. దీంతో.. రిషబ్ పంత్ స్థానంలో సంజు శాంసన్ లేదా ఇషాన్ కిషన్‌కి అవకాశమివ్వాలనే డిమాండ్ పెద్ద ఎత్తున వినిపిస్తోంది. కానీ.. పంత్‌కి మరికొన్ని అవకాశాలివ్వాలని ప్రవీణ్ ఆమ్రే చెప్పుకొచ్చాడు.
Read More: కీరన్ పొలార్డ్ అతి తెలివి.. కంగుతిన్న అంపైర్
ఐపీఎల్‌లో రిషబ్ పంత్ ఆడుతున్న ఢిల్లీ క్యాపిటల్స్‌కి కోచ్‌గా పనిచేసిన ప్రవీణ్ ఆమ్రే మాట్లాడుతూ.. ‘విరాట్ కోహ్లీ, రోహిత్ శర్మలానే బంతిని కనెక్ట్ చేయడంలో రిషబ్ పంత్‌కి మంచి టైమింగ్ ఉంది. కానీ.. ఇప్పుడు అతను పూర్తి ఒత్తిడిలో ఉన్నాడు. దీంతో.. మ్యాచ్‌లో తన సహజసిద్ధమైన ఆట ఆడాలా..? లేదా రక్షణాత్మక ధోరణిలో ఆడి పరుగులు రాబట్టాలా..? అనే మీమాంసలో అతను పడిపోయాడు. ఈ తికమక కారణంగా బంతిని పంత్‌ సరిగా కనెక్ట్ చేయలేకపోతున్నాడు’ అని ప్రవీణ్ ఆమ్రే వెల్లడించాడు.
Read More: IND vs BAN D/N Test: కోహ్లీసేన స్పెషల్ రిక్వెస్ట్
భారత్, బంగ్లాదేశ్‌ మధ్య ఆదివారం ముగిసిన టీ20 సిరీస్‌ని టీమిండియా 2-1తో చేజిక్కంచుకోగా.. గురువారం నుంచి రెండు టెస్టుల సిరీస్ ప్రారంభంకాబోతోంది. ఈ సిరీస్‌‌కి పంత్‌ ఎంపికైనా.. తుది జట్టులో మాత్రం చోటు దక్కడం కష్టంగా కనిపిస్తోంది. ఇటీవల దక్షిణాఫ్రికాపై సిరీస్‌లో వికెట్ కీపర్‌గా అదరగొట్టిన సాహా‌ని బంగ్లాదేశ్‌తో టెస్టు సిరీస్‌లోనూ కీపర్‌గా ఆడించాలని టీమిండియా మేనేజ్‌మెంట్ నిర్ణయించినట్లు తెలుస్తోంది.
Read More: భారత్‌లో బాల్ టాంపరింగ్‌.. అడ్డంగా దొరికిన క్రికెటర్ (వీడియో)
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.